पटना. एससी-एसटी एक्ट के विरोध में आज बिहार के कई जिलों में सवर्ण जाति के लोग उग्र रोष प्रदर्शन कर रहे हैं. गया, बेगूसराय, नालंदा समेत कई जिलों में लोग सडक़ों पर उतर आए हैं. लोगों ने कई जगह टायर फूंक कर रोड जाम कर दिए हैं. कई स्थानों पर लाठीचार्ज की भी खबर है. पटना जिले के खुसरुपुर में सवर्ण गरीबों को आरक्षण देने सहित पांच सूत्री मांगों के समर्थन में भूमिहार ब्राह्मण एकता मंच के सदस्यों ने स्टेट हाइवे को जाम कर आगजनी की. लखीसराय में भी आरक्षण और एससी-एसटी एक्ट के विरोध में लोगों का गुस्सा दिख रहा है.